***Američki vukodlak u Londonu*** (engleski **An American Werewolf in London**) je horor filmska komedija iz 1981. koju je napisao i režirao John Landis. Glavne uloge tumače David Naughton, Jenny Agutter i Griffin Dunne. Radnja se odvija oko dvojice američkih turista koje napadne vukodlak u jednom zabačenom engleskom selu. Jedan premine, a drugi preživi, ali ima noćne more i vizije koje ga upozoravaju da će se i sam pretvoriti u vukodlaka pri punom mjesecu.

Film je sniman u Londonu, Surreyju i Walesu, te je zaradio 30,56 milijuna $ u američkim kinima. Kritike su bile pozitivne, te je ubrzo stekao kultni status zbog miješanja komedije sa filmom strave. 1997. snimljen je i manje zapažen nastavak, *An American Werewolf in Paris*.

Radnja
------

Dvoje američkih studenata, David i Jack, su stigli sa ruksacima na turističko razgledavanje Engleske. Kada je počeo padati mrak, ušli su u neko zabačeno selo, u krčmu "Zaklano janje". Prije nego su opet otišli, ljudi u krčmi su ih upozorili da se "čuvaju punog mjeseca" i "hodaju uz cestu". Dok su šetali po livadi, iz mraka se pojavio vukodlak i napao ih, te su mještani pucali na njega. Od napada, Jack je preminu, dok je David teško ranjen prebačen u londonsku bolnicu.

David počinje imati noćne more, poput one u kojoj naizgled gol trči po šumi i ubija jelena golim zubima. Tada mu se pojavila i vizija Jacka, koji ga upozori da si oduzme život jer će se pretvoriti u vukodlaka kada bude puni mjesec. David je to zanemario te je započeo vezu sa medicinskom sestrom, Alex. Te noći, dok je bio sam u njenom stanu, pojavio se puni mjesec te se David pretvorio u vukodlaka. Izađe van te počne ubijati ljude po podzemnoj željeznici. Ujutro se probudi gol u zološkom vrtu. Ponovno je dobio viziju Jacka, te se opet transformirao te noći u vukodlaka i počeo ubijati ljude na cesti, sve dok ga nije ubila policija.

Glavne uloge
------------

* David Naughton - David Kessler
* Jenny Agutter - Alex Price
* Griffin Dunne - Jack Goodman
* John Woodvine - Dr. J.S. Hirsch
* Lila Kaye - Zaposlenica u krčmi
* Frank Oz - G. Collins
* John Landis - Čovjek bačen kroz prozor
* David Schofield - Bacač pikada
* Brian Glover - Igrač šaha
* Rik Mayall - Čovjek u krčmi
* Don McKillop - Inspektor Villiers
* Paul Kember - McManus
* Linzi Drew - Brenda Bristols

Nagrade
-------

*Američki vukodlak u Londonu* je osvojio Oscara za najbolju šminku.

Također je osvojio dvije nagrade Saturn: za najbolji film strave i šminku. Jenny Agutter je nominirana za najbolju glumicu, a John Landis za najbolji scenarij.

Izvorna ideja
-------------

John Landis je dobio ideju za priču kada je radio kao produkcijski asistent u Jugoslaviji za film *Kelly's Heroes* 1969. On i jugoslavenski suradnik filmske ekipe su se vozili u autu kada su naišli na skupinu Cigana, koji su izvodili rituale dok se pokapao čovjek kako ne bi "ustao iz groba". Ovo je ostavilo snažan utisak na Landisa, koji je shvatio da nikada ne bi mogao suočiti se sa nemrtvima, što mu je dalo ideju o čovjeku koji prolazi kroz istu stvar za film.

Landis je 1969. napisao scenarij za film, ali kome god bi ga pokazao, uvijek bi dobio isti odgovor: da je priča ili "presmiješna da bude strašna" ili "prestrašna da bude smiješna", a on je uvijek odgovarao: "To je oboje!" S vremenom je stekao reputaciju redatelja te dobio proračun od 10 milijuna $ za snimanje filma.

Kritike
-------

> *Američki vukodlak u Londonu* nije samo najgledljiviji film u portofoliju scenarista/redatelja Johna Landisa; to je ujedno jedan od najboljih filmova strave svih vremena, savršen spoj smijeha i iskrenog straha petnaest godina prije *Vriska*... Naposlijetku, Landis eksplicitno vjenča i šašavo i krvavo u nadrealnoj sceni u kojoj David sjedi u pornografskom kinu te se suočava sa unakaženim duhovima ljudi koje je ubio.
> 
> – Rob Gonsalves

> *Američki vukodlak u Londonu* se čini neobično nedovršenim, kao da je redatelj John Landis potrošio svu energiju na spektakularnu mizanscenu a potom se nije brinuo oko malih stvari poput prijelaza, razvoja likova ili završetka. Film ima sekvenci koje su vrhunske, a potom duge dijelove gdje naizgled nitko ne zna što se događa. Ima trenutaka lada specijalni efekti gotovo brišu likove sa ekrana. Čudno je.
> 
> – Roger Ebert

Izvori
------

1. ↑  „An American Werewolf in London". Box Office Mojo.
2. ↑  *Intervju sa Johnom Landisom na DVD-u filma "Američki vukodlak u Londonu".*
3. ↑  Mark Olsen (24.10. 2013). „John Landis' 'American Werewolf in London' gave horror comedy chops". Los Angele Times.
4. ↑  Rob Gonsalves. „An American Werewolf in London". e-filmcritic.com. Arhivirano iz originala na datum 2014-10-30. Pristupljeno 2014-09-04.
5. ↑  Roger Ebert (1.1. 1981). „An American Werewolf in London". rogerebert.com.

Vanjske poveznice
-----------------

* *An American Werewolf in London* na sajtu IMDb
* *An American Werewolf in London* na AllRovi-u
* *An American Werewolf in London* na Box Office Mojo-u
* *An American Werewolf in London* na Rotten Tomatoes-u ()
* *An American Werewolf in London* na Metacriticu

Superscript text

| * p
* r
* u
Filmovi koje je režirao John Landis |
| --- |
| 
* *Schlock* (1973)
* *The Kentucky Fried Movie* (1977)
* *National Lampoon's Animal House* (1978)
* *The Blues Brothers* (1980)
* *An American Werewolf in London* (1981)
* *Coming Soon* (1982)
* *Twilight Zone: The Movie* (1983)
* *Trading Places* (1983)
* *Into the Night* (1985)
* *Spies Like Us* (1985)
* *¡Three Amigos!* (1986)
* *Amazon Women on the Moon* (1987)
* *Coming to America* (1988)
* *Oscar* (1991)
* *Innocent Blood* (1992)
* *Beverly Hills Cop III* (1994)
* *The Stupids* (1996)
* *Blues Brothers 2000* (1998)
* *Susan's Plan* (1998)
* *Slasher* (2004)
* *Mr. Warmth: The Don Rickles Project* (2007)
* *Burke & Hare* (2010)

 |

| * p
* r
* u
Saturn za najbolji horor film |
| --- |
| 
* *Blacula* (1972)
* *The Exorcist* (1973)
* *Young Frankenstein* (1974/75)
* *Burnt Offerings* (1976)
* *The Little Girl Who Lives Down the Lane* (1977)
* *The Wicker Man* (1978)
* *Dracula* (1979)
* *The Howling* (1980)
* *An American Werewolf in London* (1981)
* *Poltergeist* (1982)
* *The Dead Zone* (1983)
* *Gremlins* (1984)
* *Fright Night* (1985)
* *The Fly* (1986)
* *The Lost Boys* (1987)
* *Beetlejuice* (1988)
* *Arachnophobia* (1989/90)
* *The Silence of the Lambs* (1991)
* *Bram Stoker's Dracula* (1992)
* *Army of Darkness* (1993)
* *Interview with the Vampire* (1994)
* *From Dusk till Dawn* (1995)
* *Scream* (1996)
* *The Devil's Advocate* (1997)
* *Apt Pupil* (1998)
* *The Sixth Sense* (1999)
* *Final Destination* (2000)
* *The Others* (2001)
* *The Ring* (2002)
* *28 Days Later* (2003)
* *Shaun of the Dead* (2004)
* *The Exorcism of Emily Rose* (2005)
* *The Descent* (2006)
* *Sweeney Todd: The Demon Barber of Fleet Street* (2007)
* *Hellboy II: The Golden Army* (2008)
* *Drag Me to Hell* (2009)
* *Let Me In* (2010)
* *The Girl with the Dragon Tattoo* (2011)
* *The Cabin in the Woods* (2012)
* *The Conjuring* (2013)
* *Dracula Untold* (2014)
* *Crimson Peak* (2015)
* *Don't Breathe* (2016)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* LCCN: no98019241

 |